Jean Perrin

Jean Baptiste Perrin (Lille,  - New York, ) frantses fisikaria izan zen. Parisko Zientzietako Fakultateko eta École Normale-ko irakaslea izan zen, 1938an Estatu Batuetara bizitzera joan zen arte. Izpi katodikoei buruzko ikerkuntzak egin zituen; izpi horiek karga negatiboak dituzten partikulez osaturik direla frogatu zuen. Gasen eroapena eta X izpien izaera ere aztertu zituen, besteak beste. 1908an, Avogadroren konstantea finkatu zuen aurrenekoz, eta materiaren egitura atomikoa eta ez-jarraitua dela frogatu zuen, halaber. 1919an, eguzkiaren energia hidrogenoa helio bihurtzerakoan sortzen zela dioen hipotesia zabaldu zuen, urte asko pasatu ondoren egiaztatu zena. Haren obren artean aipagarriak dira: Rayons catodiques et rayons Roentgen (1897); Les atomes (1921); eta Les éléments de la Physique (1930). 1926an, Fisikako Nobel saria jaso zuen.

Erreferentziak

Kanpo estekak 

Lilletarrak
Frantziako fisikariak
Fisikako Nobel Saridunak
Frantziako ateoak
Ohorezko Legioko komandanteak
Frantziako Zientzien Akademiako kideak
Royal Societyko kideak
Frantziako sozialistak
Parisko Panteoian lurperatutakoak
Parisko Unibertsitateko ikasleak
New Yorken hildakoak